lipu tenpo 


nanpa sewi 


jan pali Jo 


jan Alonola + jan Imi + jan Kapesi Pake toki pona 3 sitelen pona pi 
+ jan Kasape + jan Ke Tami + kiki Kijana nimi “nalanja” 
+ jan Lapate + jan Masine + jan Simiman 
li toki. 

tokiante 4  toki mala, 
jan Juwan + jan Kasape + jan Ke Tami seme li lon? 


li alasa e pakala toki. 


jan Alonola + jan Ke Tami + jan Lewiku sona 5 maanpapi 
+ jan Simo li sitelen. ma tomo Paki 
jan Kasape li sijelo e lipu. 6 kasi Kawa 


: : i en telo Kawa 
jan Alonola + jan Sonatan li lawa e kulupu. 


8 — jan li toki e wile ona 
lon ma Netelan 


NG 


G o kama pona 9 nasin seme la, 

lon lipu tenpo! ko lete walo 
. . likama tan sewi? 

tenpo sike ni 
likama pini. 10 musi palisa 
taso lipu tenpo ti «ik kon 
sin li kama lon. 
ona la o lukin musi 12 toki musi 
e sona sin pi tan jan Sapo, 
ma Netelan tan jan Katulo 
e sona SIN pl 12 jan Makupetu 


toki ma. kin la 

o kama sona e tan 
pi ko lete walo 13 toki mun tu 
e tan pi telo 14 
Kawa. pini la 

o musi kepeken N 0 / 
toki musi mute 15 kijetesantakalu o 
lon lipu tenpo! 


13 sina pini kin 


sitelen pi nasin toki tu 


14 sitelen musi 


15 seme li mi 


- jan Sonatan 


LO 


Cd 


sitelen pona pi 
nimi “nalanja” 


tan jan Kapesi Pake 


5 kule li pona. kule mute li pona. pona ni la, 


mi wile toki e kule kepeken nimi. mi ken wan 
e nimi mute, sama ni: “loje laso”. anu, mi 
ken kepeken nimi namako, sama ni: “unu”?. 
ni li nimi kule pi pu ala. mi pilin e ni: ona li 
pona tawa nasin toki pona. tenpo pini la, mi 
pana e sona sama ni tawa lipu tenpo. nimi 
pi toki ni li “nimi kule pi pu ala”. taso, tenpo 
ni la, mi wile toki e sitelen pi nimi kule. 


nimi kule pu li jo e sitelen. ni li lon. ona li 
pona. nimi “kapesi”? en nimi “peta”? en 
nimi “unu” li jo e sitelen kin. ona li pona 
kin. nimi “nalanja” li jo ala jo e sitelen? jo. 
taso, sitelen mute li lon tawa nimi 
“nalanja.” nimi kule ante la, sitelen wan 
taso li lon tawa ona. nimi nalanja li jo ala e 
sitelen wan. ni li lon tan seme? ona li lon 
tan ni: jan pali pi nimi “nalanja” li pana ala 
e sitelen. ike! 


a, mi ona. mi pali e nimi “nalanja.” kin la, mi 
pana ala e sitelen pona tawa nimi ni. ni o 
ante. 


t ijo li nalanja la, ona li jelo loje anu loje jelo 
2 ijo li unu la, ona li laso loje anu loje laso 
3 ijo li kapesi la, ona li pimeja walo anu jelo pimeja 


“ijo li peta la, ona li laso kasi 


toki pona : 3 


lipu Linku li jo e sitelen pona pi nimi 
nalanja. taso, sitelen ni li pona ala tawa mi 
tan ni: mi sona ala e kon ona. mi sona ala e 
jan pali ona. kin la, mi pali e sitelen pona mi 
pi nimi “nalanja”. 


o awen sona e ni: sina kepeken nimi 
“nalanja” la, sina ken kepeken sitelen pona 
pi wile sina. sitelen ni li tan pilin mi taso. ni 
la, mi pilin kin e ni: jan pali li ken pana kin e 
sitelen pona ona. 


ona li ni: 


sitelen pona ni li kepeken sitelen tan nimi 
“kule”, tan ni nimi “kili” kin. ni li kon pi nimi 
“nalanja” tan wan pi kule loje, pi kule jelo. 
mi wile ala e wan sitelen pi sitelen “loje”, pi 
sitelen “jelo”. mi la, sitelen pona o pana e 
kon pi nimi wan taso. 


ona li pona ala pona? 
sina la, o kama sona! I 


4 -toki ante 


& 


toki ma la, 
seme li lon? 


tan jan Alonola 


> ken la, sina sona e toki “toki ma”. toki ma 


li toki lili pi toki pona. ante la, toki pona li 
mama pi toki ma. toki Inli en toki Epelanto 
la, jan li panae nimi ni tawa toki lili pi toki 
pona: nimi “tokiponido”. 


lipu tenpo nanpa toki la, mi 
toki e sona pi toki ma. 


IV UU 


taso ijo mute li ante 
lon tenpo suli ni! 
tenpo pini la, toki 
Tokiponito la, toki 
ma li suli. taso tenpo 
ni la, toki ma li lon ala. 
toki ma li kama toki 
Kokanu. 


tenpo sike tu wan pini 
la, jan Sepeku li open 
e toki ma. ona li pali e 
lipu pi toki ma, e sona 
pi toki ma. mi kama 
sona e ona tan ni: ona li pona tawa mi. taso 
jan Sepeku li weka. ni la, jan li ante e toki 
ma. tenpo ni la, toki ma li jo e nimi Kokanu 
tan ni: tenpo pini la, nimi mute pi toki ma li 
tan toki pona. taso tenpo ni la, nimi pi mute 
lili (tu anu tu wan) li tan toki pona. nimi pi 
toki Kokanu li tan toki ante mute! toki suli 
ale li pana e nimi tawa toki Kokanu. 


toki Kokanu la, jan mute li toki lon lipu Siko. 
jan mute (-350) li lon kulupu Siko pi toki 
Kokanu! kin la, lipu Wesi sin li lon, taso ona 
li lili. sina wile la, o toki lon kulupu tu ni! 


seme li ante? 

suli la, toki Kokanu li jo e kalama tu sin: “h” 
en “c”. sitelen IPA la, kalama “c” li sama 
/t$/. kalama “h” li sama /h/. kalama ante pi 


toki Kokanu li sama toki pona. 


nimi ale li jo e kon wan. “le makan” li sama 


“li moku”. 
toki pona la, toki ni li ken toki e ijo tu: “mi 


makan” taso li sama “ijo moku”. 


moku”. taso toki Kokanu la, linja tu li lon: 
“mi le makan” anu “mi le (si) je makan”. ni 
la, nimi “si” li sama “lon”; nimi “je” li sama 


“on 


pi”. 


toki Kokanu la, nasin toki sin mute li lon. 
nimi sin pi nasin toki li ni: “mu”, “te”, “ta” 
en nimi ante mute. “mu makan” li sama 
“jan li moku. ona...”. nimi “te” en nimi “ta” 
li sama nimi sin “ki”. 

nimi Kokanu li tan linja nimi “te kota kan 
usen”. “ 
lon poka pi jan ante”. jan Ta (Taw) li pali e 


te kota kan usen” li sama “li toki 


nimi ni. 


pini la, toki Kokanu li jo e nimi pi mute 354. 
sina wile kama sona e nimi ale ni, e toki 
Kokanu la, o lukin e toki ni: 


https://www.kokanu.com/en 
https://www.reddit.com/r/kokanu 


https://discord.gg/mGVdywBQGF I 


sitelen pi 


toki Kokanu 


sona: 5 


€) maanpa pi ma tomo Paki 


tan kiki Kijana 


> ma li lon anpa pi ma tomo Paki (Paris) 


kepeken lupa ma taso la sina ken kama lon 
ona “ taso ona li seme li lon tan seme - 


open la ma ni li ma moli a : jan li moli la jan 
ante li pana e ona tawa ma ni - jan mute 
mute mute a li kama moli lon ma Paki lon 
tenpo pini la ma ni li kama lon « taso tenpo 
lon la ona li ma moli ala (taso jan moli mute 
li awen lon ma) - ni la ona li seme lon tenpo 
lona: 


tawa jan mute la ma ni lima monsuta! a» o 
tawa ala ona ° taso ni li tan seme a > 


lon la ma ni li suli suli suli a + sina wile e 
sitelen pi nasin ma ° sitelen ni la sina ken 
sona e ma li ken sona tawa lon ma - kin ma 
li lon anpa la suno li weka » pimeja taso a li 
lon - sina wile lon ma li wile tawa li wile 
alasa la o kepeken ilo suno kin (anu nasin 
ante tawa suno “ suli nanpa wan la suno o 
lon) » 


kin jan mute li lon ma lon tenpo suli a lon 
tenpo ale ona a » kulupu jan a li lon ma + 
jan li wile ala e jan ante e jan lukin - sina 
alasa kama lon ma la ona li ike tawa sina - 
ona li wile pilin monsuta e sina li kalama 
nasa li kalama suli li ijo ante tawa pilin 
monsuta ° 


o kute o pilin e toki mi + sina lon ma ni + 
sina taso + jan ala li lon poka sina - ma ni li 
jaki a - sina en len sina a li telo li jaki < ma li 
lon len sina « sina ken kute e sina taso e ijo 
ante ala “ kin sina ken ala lukin e ijo mute - 
ilo suno sina li lon luka sina li suno e lili 
taso a+ seme li lon ma ni a+ sina sona ala - 
taso nasa la sina kute e MU SULI - A!!! : mu 
ni li monsuta a! - sina ken kama pilin 
monsuta SULI a li ken kama wile weka a tan 
ma ° ni li ike suli a - 


kin jan ni li ken ike suli suli suli a: o kute - 
ona li ken lanpan? a li ken weka a e ilo suno 
sina e sitelen ma sina “ sina ken ala 
kepeken ijo ni la sina ken kama weka tan ma 
kepeken nasin seme - sina sona ala a e 
nasin - sitelen li toki e nasin - taso ona li 
weka - kin ma li pimeja ale la suno li lon ala 
la sina ken ala lukin + sina kama ken ala 
weka tan ma li kama ken ala lukin < ni la 
sina ken kama moli a lon ma ° ni li ike nanpa 
wan a: I 


1 monsuta la sina kama pilin e ken pi moli sina 


2 jan li lanpan e ijo sina la ijo li kama lon jo ona 


li kama weka tan sina 


6 : sona 


kasi 
Kawa 


en 
telo 
Kawa 


ma mute la, telo Kawa 
li suli mute tawa jan. 
taso jan mute ala li 
sona e tenpo pini, e ma 
open pi kasi Kawa. mi o 
pana e sona ni. 


tan jan Alonola 


tenpo pini 

kasi Kawa li tan ma Kapa (Kaffa). ma 
Kapa li ma lili lon ma Isijopija (Ethiopia, 
ATPAS Ityoppaya). ona li lon ma Apika. 
tenpo pini mute (-900 AD) la, jan li kama 
sona e kasi Kawa. ken la, nimi pi kasi Kawa 
li tan ma Kapa. toki sewi la, soweli len li 
moku e kasi Kawa la, jan mama ona wan 
(jan Kali “Kaldi”) kin li moku e kasi Kawa. ni 
la, ona li wile lape ala, li pilin wawa! kama 
la, ona li pali e telo tan kasi Kawa: telo 
Kawa. 


tenpo kama la, jan Alapi li kama jo e kasi 
Kawa, li moku e ona. ona li esun mute e kasi 
Kawa tawa ma ante. ma tomo pi esun mute 
li ma tomo Moka (Lol, Mocha) lon ma 
Jamanija. nimi pi telo Moka li tan ma ni. 


kama (-1600 AD) la, telo Kawa li kama lon 
ma Elopa. ma Elopa la, ona li tawa ma 
Amelika, tawa ma Intonesija (tenpo pini la, 
ma Netelan li jo e ma Intonesija). tenpo ni 
la, jan li moku e telo Kawa lon ma ale. 
nimi 

nimi Kawa li tan toki Alapi. toki Alapi la, 
tenpo pi kasi Kawa ala la, telo Kawa (5945, 
gahwa) li telo nasa loje. toki Alapi pini la, 
telo Kawa li telo ale pimeja. telo Kawa li 
kapesi (loje jelo pimeja). toki Alapi li pana e 
nimi Kawa tawa ma Tuki. toki Tuki la, telo 
Kawa li jo e nimi ni: “kahve”. toki Tuki li 
pana e nimi ni tawa toki Italija (“caffè”), 
tawa toki Netelan (“koffie”). toki Inli la, 
telo Kawa li ni: “coffee”. 


esun 

tenpo ni la, kasi Kawa mute ala li kama tan 
ma Isijopija anu ma Alapi. jan li suli e kasi 
Kawa lon ma ni: ma Pasiju li nanpa wan, ma 
Wije li nanpa tu, ma Intonesija li nanpa tu 
wan, ma Kolonpija li nanpa tu tu. taso ma 
Isijopija li nanpa luka. kasi Kawa mute li 
tan jan kasi pi esun lili! 


ma ale la, ma ni li moku mute e telo Kawa: 
ma Sumi, ma Nosiki, ma Isilan, ma Tansi, 
ma Netelan. tenpo suno ale la, lon ma Sumi 
la, jan li moku e poki tu wan anu tu pi telo 
Kawa. 


kasi 

kasi Kawa wan li sama ala kasi Kawa ante. 
suli la, kulupu kasi Kawa tu li lon: kulupu 
Alapika (Coffea arabica) en kulupu Loputa 
(Coffea robusta anu Coffea canephora). 
kasi Kawa Loputa mute li lon ma Apika pi 
pini suno, lon ma Ukanta, lon ma 
Intonesija, lon ma Wije. kasi Kawa Alapika 
mute li lon ma Amelika seli, lon ma Isijopija. 
taso ma mute la, kasi Loputa en kasi 
Alapika li lon. 


kasi tu li sama mute. ona li suli a sama jan 
tu (ken la, jan tu wan!). ona li jo e lipu laso. 
lipu ona li suli sama luka. kasi unpa pi kasi 
Kawa li walo. poki kili Kawa li sike lili loje. 
insa poki kili la, kili tu li lon. open la, kili ni li 
laso walo anu jelo walo. 


sona: 7 


telo 

sina wile moku e telo Kawa la, nasin pali 
mute li lon. sina ken moku e telo seli, e telo 
lete. sina ken pana e namako suwi. suli la, 
telo ni li lon: 


telo Kawa pimeja li jo ala e telo walo (anu 
telo mama). ken la, namako suwi li lon ona. 
telo Esepeso (Espresso) li lili. taso ona li 
wawa mute. utala suli nanpa tu la, jan 
Mewika li lon ma Italija li moku e telo 
Espeso, li toki e ni: telo Esepeso li wawa a, 
li ike! ni la, ona li pana e telo. telo sin ni li 
telo Amelikano (Americano). 


sina pana e telo walo la, telo ni li lon: telo 
walo en telo Kawa li kama wan li telo Kawa 
Late (Latte). sina pana e telo walo kon kin 
la, ni li telo Kapusino (Cappuccino). sina 
pana e telo walo ko kin la, ni li telo Makijato 
(Macchiato). 


sina pana e telo kiwen lete la, telo Pape 
(Frappé) anu telo Late lete (Iced Latte) li 
lon. 


ma ante la, telo Kawa ante li lon. ma Tuki 

la, telo Kawa Tuki li lon. telo Kawa Tuki la, 
jan li pana e namako. kin la, telo Moka li 

lon. toki mute la, nimi li nasa. ni la, mi pini 
lon tenpo ni. o awen pona, o moku pona e 
telo Kawa! I 


8: sona 


Jan li toki 
e wile ona 
lon ma 
Netelan 


casa 


tan jan Kasape 
tan jan Simiman 


> lawa pi ma mi li wile kama sin : tan ni la 
jan mute li kama toki e wile ona tawa ma - 
ike mute li lon ma : ma o pali e seme tawa 
ona : jan li toki e wile ni ona : kulupu mute 


li wile e nasin ante : mi toki e ike mute ma e 
wile pi kulupu mute lon lipu ni : taso mi toki 


ala e ike ali e kulupu ali : ijo li lon lipu ni la 
ona li suli lon tenpo utala : kulupu mute li 
utala tawa ni: jan ma li wile e ona - 


o sona e ni: lipu ni la mi toki e nasin pi 
kulupu mute : mi toki e ona tan ala ni : ona 


li nasin mi : mi toki e ona tawa ni taso : sina 


ken sona e ma mi - 


ike seme li lon ma 
tomo li lili - taso jan li mute - tan ni la jan 


mute li ken ala lape lon tomo : ni li ike : kon 


jaki mute li lon ma : ona li pakala e kasi 
mute - ni li ike - jan mute li kama lon ma mi 
tan ma ante: ma mi li tomo ala e jan ni ali - 
ni la jan sin li lape lon kasi lete lon ala 
tomo : ni li ike - 


jan li wile pali e seme tawa ike ni 
kulupu ale li lukin li sona e pakala ma - 


kulupu ale li toki sama ni : «nasin mi li pona 


a: o pana e wile sina tawa mi la ale li kama 
pona lon ma Netelan» - taso kulupu ale li 
wile lawa li wile pali kepeken nasin ante - 
kulupu suli li toki e seme - 


kulupu waso (PVV) 

<ma pona mi li jo e jan mute : jan sin mute a 
li kama - taso ma li ken ala jo e ona ali - tan 
ni la jan sin o kama ala : ma li pana e mani 
suli e tomo tawa jan pi ma ante : taso jan pi 
ma mi li ken ala esun e tomo wile ona ni li 
ike suli - jan ante mute li suli lon ma mi - 
taso sin la ma Netelan o tawa jan Netelan) - 


kulupu laso pali (GL-PvdA) 

«pali jan o kama e mani : lon tenpo lon la 
jan li jo e mani lili taso la ma li pana e mani 
suli tawa ona - taso jan ni li pali la ona li 
kama jo e mani lili taso : ni li nasa a : pali o 
pana e mani suli tawa jan : ni la ma li ken 
pana e mani lili tawa jan : kin mi o pana e 
mani suli tawa ni : kasi ma li awen pona» - 


kulupu esun (VVD) 

«ma Netelan li pona : pona li tan ni : jan 
esun li ken pali e wile ona : ni la esun suli o 
pana e mani lili tawa ma : ni la ona li ken 
esun wawa li ken awen wawa e ma : nasin 
ni la ma li wile ala e kulupu lawa suli : lawa 
li lili la jan li ken kama e wile ali ona) - 


kulupu pi wile sin (NSC) 

Gan lawa li toki e wile ona tawa jan ali - 
taso lon tenpo mute la ona li pana ala e toki 
ona tawa kulupu : tan ni la ala li ken oko e 
pali ona e wile ona e nasin ona ni li ike 
suli - tomo o open tawa kulupu - jan ali o 
ken sona e nasin lawas - 


jan ma li wile e seme 

ma li kama sona e ni : jan mute li wile e 
nasin pi kulupu waso - kulupu ni li kama suli 
a - kulupu tu wan ante li kama suli lili - taso 
kulupu mute ante li wile ala pali e nasin pi 
kulupu waso - tan ni la tenpo toki suli li 
kama : kulupu ali li kama toki e wile ali ona - 
kulupu mute o kama wan ni la ona li ken 
lawa ma : I 


nasin seme la, 
. ko lete walo ` 
li kama tan sewi? 


tan jan Ke Tami 


> mi kama lon tenpo lete. ma sina li weka a 


tan ma mi la, seli li ken lon ma sina. taso 
sina lon ma mi, anu ma poka, anu ma pi kon 
sama la, tenpo lete li kama open. 


telo li ken tan sewi lon tenpo seli, li ken tan 
sewi lon tenpo lete. taso lete la, telo li ken 
kama kepeken nasin ante a. telo li kama tan 
sewi lon tenpo seli la, ona li telo lon open, li 
telo lon pini. taso lete la, telo li ken kama 
kiwen. ona li kiwen lon open la, ona li ken 
kama telo lon pini, li ken awen kiwen. kiwen 
la, ona li ken tawa anpa kepeken wawa, li 
ken pana e pilin ike lon selo mi. 


taso kiwen en telo la, ko li lon insa. lete la, 
telo li ken kama nasa, li ko lon open, li ken 
awen ko lon pini, li walo. nasa musi. ona li 
awen ko la, ona li mute la, ona li ken walo e 
ale ma, li ken len e nasin ale, e supa ale, e 
kasi ale. ni li ken suwi. ko pi mute pona li 
awen la, jan li ken jo luka e ko, li ken kama e 
sike wan tan ko. jan li pana wawa e ona 
tawa jan ante la, jan mute li ken utala musi. 
jan li tawa e sike lon ko walo sin la sike li 
ken awen kama suli. jan li pana e sike suli 
wan tawa sike suli ante la, sike mute li ken 
sama sijelo. sijelo pi ko walo la jan li ken 
pana e len, e namako kin. lon nena suli la, 
jan li ken tawa anpa kepeken ala noka 
kepeken ala ilo wawa. ona li wile e supa 
taso. ko lete la, tawa li kama pini kepeken 
tenpo suli taso. ni ale a li ken musi. pakala 
kin li ken la o tawa kepeken nasin pona a. 


sona : 9 


telo li seli pona, li lete pona la, telo li telo. 
ona li lete la, ona li ken kama kiwen. ona li 
seli anu lon selo telo la, ona li ken kama 
kon. kon telo li tawa sewi. taso sewi li lete. 
ni la, kon telo li awen ala tawa sewi, li awen 
lon sewi. awen ni la, kon telo mute li ken 
kulupu, li kama walo, li ken len e sewi. 


lete pona la, kon telo pi len ni li ken kama 
wan lon kiwen lili anu ko lili, li kama telo lon 
tenpo sin, li tawa anpa. taso lete li wawa la, 
ona li telo taso ala, li kiwen kin. taso ona 
kiwen li kiwen lili. ona telo lili poka li kama 
lon ona kiwen, li kama kiwen lon ona kiwen 
la, ona li kama kiwen pi suli lili. ni li wile e 
tenpo. kiwen la, kon kin li lon insa. ni la, 
kiwen ni li ko. suno li tawa ona la ko li pana 
ala e kule. suno li ken awen tawa kepeken 
nasin sama, li ken kama tawa weka kin tan 
ko. ni weka li kama e walo taso. ni pi awen 
tawa li kama e kule ante ala. telo li tawa 
anpa kepeken tenpo lili. taso ko walo li 
tawa anpa la, ni li ken wile e tenpo suli, anu 
tenpo pi suli mute. 


ko lete li kama anpa tawa mi kepeken tawa 
nasa musi la, mi alasa e ona kepeken uta mi 
lon tenpo pi open ona. lete li pona ala tawa 
mi. taso ko pi toki mi li musi. ike la, jan li 
awen seli e ma ale. ni la, ko li kama ala lon 
tenpo mute, li kama lili. tenpo pi ko nasa 
musi o kama lon poka mi a. I 


10 - sona 


musi palisa 


tan jan Masine 


= tenpo pini la mi tawa ma Somi (Suomi). 


tenpo open la mi sona lili e ma Somi, taso 
mi kama sona mute tan ona lon tenpo mi pi 
ma ni. tenpo suno wan lon tenpo lete la mi 
lukin e ijo. ona li pona lukin li nasa lukin 
tawa mi. ijo ni li jo e sinpin mute. jan li pali 
e ona tan palisa kasi tan linja. mi sona ala e 


kon ona. mi toki e ni tawa jan pona mi: “ijo 
ni li seme?” 


ona li toki e ni: “toki Somi la ni li ‘himmeli’. 
jan li pali e ona lon tenpo lete tan ni: ona li 
pona tawa ona. taso tenpo pini la ona li pali 
eonatan ni kin: ona li pilin e ni: musi ni li 
tomo tawa kon kasi. kon kasi li lon tomo ni 
la ona li pilin pona li pana e kasi mute tawa 
jan lon tenpo sike kama.” 


mi toki e ni tawa jan pona mi: “ona li pona 
lukin. mi wile pali e ona kin”. jan pona mi li 
toki e nasin pali tawa mi. mi pali lon poka 
ona. sina wile pali e ijo ni kin la o lukin e 
nasin lon anpa pi toki ni. (nasin ante li lon. 
wile sina la sina ken pali e ijo palisa pi sijelo 
ante mute, taso lon ni la mi toki tan nasin 
wan pona taso tawa ni: jan li ken pali e ijo 
palisa lili.) 


pali nanpa wan: o alasa e palisa. kasi tan 
ma telo la palisa ona li pona tawa ni. taso 
sina ken kepeken kasi lili tan ma sina. ona o 
jo e lupa lon insa ona. sina wile ala anu ken 
ala kepeken palisa kasi la o kepeken palisa 
pi sijelo ante. sina kepeken e palisa kasi la o 
awen e weka telo tan palisa sina. ni li ken 
wile e tenpo suli. 


pali nanpa tu: o kipisi e palisa. ni la sina 
kama jo e palisa luka luka tu pi suli sama. 
(jan li toki e ni: nanpa palisa li luka luka tu 
tan ni: mun pi nanpa sama li lon sike suno.) 


pali nanpa tu wan: o jo e linja suli. o linja e 
palisa tu wan. 


pali nanpa tu tu: o wan e palisa nanpa wan 
e palisa nanpa tu wan. ni la sijelo pi sinpin 
tu wan li lon. ona li ni lukin: 


pali nanpa luka: o linja e palisa tu o pali e 
sijelo sin pi sinpin tu wan lon linja palisa. 
ona li ni lukin: 


pali nanpa luka wan: o awen pali e pali 
nanpa luka tawa tenpo ni: sina jo e sijelo 
luka pi sinpin tu wan en sina jo e palisa wan 
taso lon linja ala. pona la linja sina li jo e 
lukin ni: 


pali nanpa luka tu: o linja e palisa sin o 
wan e ona tawa open linja. 


pali nanpa luka tu wan: ma tu la palisa tu 


taso li linja. o linja sin e pini sijelo ona. sina 


kama jo e musi palisa lili! 


E 


wile sina la o ken pali e sijelo ni mute pi suli 


ante mute o wan e ona. musi pona! 


LÈ IS 

AK LA AV 
ANARAN LA 
NA EN 4 


I 


sona - 11 


sike kon 


tan jan Alonola 


= jan li wile tawa sewi. taso jan li waso 


ala. ma Sonko la, jan li tawa sewi 
kepeken lipu sewi. taso tawa kon li lon 
ala la, jan li ken ala ni. 


ilo ante pi tawa sewi li lon: sike kon. 
nanpa wan la, jan li pali e sike kon lon 
ma Sonko. ma Elopa la, sike kon li lon 
tenpo kama mute. nanpa wan la, jan 
sama tu Monkope (Montgolfier) li pali e 
sike pi kon seli. soweli en waso li tawa 
kepeken sike ni. tenpo sike sama (1783) 
la, jan Sale (Jacques Charles) li wile pali 
e sike kon. ona li kepeken ala e kon seli, 
li toki tawa jan sama tu Kope (Robert). 
ona li pali e sike kon pi kon telo. 


taso nanpa wan la, jan li tawa sewi 
kepeken sike kon pi jan tu Monkope. jan 
Sale en jan sama tu Kope li pali e sike 
sin pi kon telo. nanpa tu la, jan li tawa 
sewi kepeken ona. tenpo kama la, jan 
Pansa (Blanchard) en jan Sepi (Jeffries) 
li tawa ma Juke 
tan ma Kanse 
kepeken sike 
kon. ike la, 

jan li ken ala 
ante e nasin 

pi sike kon ni. 


taso jan Sipa 
(Giffard) li kepeken 
e ilo tawa. taso ilo 
tawa ni li ike. kama la, jan Enlan 
(Haenlein) li kepeken e ilo tawa sin, li 
ken lawa pona e sike kon. 


tenpo sin (2002) la, jan Pose (Fossett) 
li sike ema kepeken sike kon, nasaa! T 

toki musi 
tan jan Sapo! 
tan jan Katulo? 


tan jan Lapate 
v 


mi sona ala e ona, taso ona li awen 
lon poka sina, li kute e toki suwi sina, 
e mu musi sina la—lukin mi la, ona li 
sama jan sewi. 


pilin mi ale li weka; mi lukin e sina la, 
sona en toki li weka tan mi; 
palisa toki mi li kama suli a 
lon uta mi. 


selo mi la, seli li tawa sama akesi; 
telo lete li kama li telo lon selo: 
kute li kute e kalama pi ona sama, 
oko li pini. 


jan Lapate o, pali ala li jo ale 
e sina, li pona ike a tawa sina-- 
pali ala li anpa e jan lawa, li pakala e 
ma tomo suli. 


I 


1 Zarıpw, c. 600 BCE. tan toki ona nanpa 31. 


2C. Valerius Catullus, c. 60 BCE. ona li pali sin e toki 


nanpa 31 pi jan Sapo, lon toki Carmen 51. 


Jan Makupetu 


kipisi suli nanpa wan 


kipisi lili nanpa wan 


tan jan Imi 


=> (ma pi jan ala) 


(kon wawa en suno walo wawa pi tenpo 
lili. o lon e jan nasa ike tu wan) 


jan nasa ike nanpa wan: mi mute li 
kama poka lon tenpo seme? lon kon 
wawa anu suno walo wawa anu telo 
sewi? 


jan nasa ike nanpa tu: lon pini pali. 
lon kama pona lon kama ike tan utala. 


jan nasa ike nanpa tu wan: tenpo 
nanpa wan la, ni li kama lon. tenpo 
nanpa tu la, suno li kama weka tawa 
lukin. 


jan nasa ike nanpa wan: lon ma seme? 


jan nasa ike nanpa tu: lon ma kasi pi 
jan ala. 


jan nasa ike nanpa tu wan: ma ni tan 
ni: jan Makupetu li kama lon ma ni. 


jan nasa ike nanpa wan: mi kama, 
soweli o! 


jan nasa ike nanpa tu: akesi li kalama. 
jan nasa ike tu wan: sama. 


jan ale: pona li ike, ike li pona: o tawa 
lon kon len lon kon jaki. 


(o kama weka) I 


sina pini kin 


> jan mi li sona ala. 


mi o kama akesi. 
jan ni li sona mute. 
ona mute li pakala mute li 


wile la, o alasa 

e kala tawa seli. 

wile ona o sike 

e kala ken kalama pi ma ali. 


toki mun tu 


tan jan Ke Tami 


o lukin. mi pana e nimi sama lon nasin tu. 
ni li ante e toki a. nimi li awen sama. taso 


toki li kama ante. 


mi wile lukin e mun lon pimeja. 
suli li ken e weka. 

lukin mi tu li lukin e ma. 

taso noka li awen lon mun 

li weka tan ma. 


mi en sina li lon poka ala 

li ike tawa mi tu lon tenpo pini. 

toki en toki ala la ale li sama. 

suwi poka pi mi tu li kama e pilin suli jaki. 
o lon ala mi. 


ma li weka tan mun mi la 
sina awen weka. 
sina la mi pilin ike. 


musi : 


tan jan Kapesi Pake 


suwi la, mi o kama 

la, kala ike lili 

li insa li tan wile 

li tan pilin sinpin lon moli musi. 


jan lili li majuna. 

tenpo ona li pini. 

jan suli mi li seme? 

tenpo pona pi sona ona li ni. 


mi wile lukin e mun. 

lon pimeja suli li ken e weka lukin. 
mi tu li lukin e ma taso. 

noka li awen lon. 

mun li weka tan ma. 


mi en sina li lon poka. 

ala li ike tawa mi tu lon tenpo. 

pini toki en toki ala la ale li sama suwi. 
poka pi mi tu li kama e pilin suli. 

jaki o lon ala mi. 


ma li weka tan mun. 
mi la sina awen. 
weka sina la mi pilin ike. 

sitelen pi nasin toki tu 


ni? 
> 


sitelen 
musi 


jan Alonola 
li toki e ona. 


jan Lewiku 


li sitelen e ona. 


U > 
x» 


IR ÈS a Zeie 


ME API 


W 
» 


© 
» 


NM 


tan jan Ke Tami 


4 Aa xo 
N-o > 
KE 
CH No) CO 
| a 


seme li mi 
tan jan Alonola 


2 tenpo ale la, ma mi li seli 
soweli ale la, sijelo mi li suli 
mi moku e kasi e kili tan ni: 
mi tawa noka lon nasin suli 


musi : 15 


pata mi li lon tenpo pini 
ona li jo e linja, li suli 
taso jan li alasa e pata ni 
tenpo ni la, ona li moli 


kiwen suli tu li lon uta mi 
kute mi li sama lipu suli 
soweli lili li ike tawa mi 

mi jo e nena linja wawa suli 


No lete Li ike 


NS 


e : Modena Te 
n Ze li ike ig ie DK 
o u. © 6 
0 et" vi SE 
eo EE 
Ba SA lete laso IS" ZE 
a tan Li pona N Wood yo 
k e CN? O Ge 
a jan 63 000,016 0 
u « CL MI, 
e 
a kenpo sel; taso 
d nab Li pona 


G Hello! You're looking at lipu tenpo, a magazine written in Toki Pona. 
Maybe you're new and want to know more about this language. Great! 


This page hopes to answer some of your questions. 


What is Toki Pona? 


Toki Pona is an elegant minimal language. It was created by the 


Canadian linguist Sonja Lang in 2001. It has only got 14 letters and 


about 130 words. 


Why would I learn Toki Pona? 


Despite how tiny the language is, it is still possible to describe any 


concept with it. This might fascinate you. Maybe you just want to take 


a break from the complex world we live in. Or perhaps you just want 


to talk to your friends without others knowing what you're saying. 


How can | learn Toki Pona, and where can I use it? 
There is the official book: Toki Pona: The Language of Good by Sonja 


Lang. It teaches how to use Toki Pona. Sonja made a Toki Pona 


Dictionary too. There are also several free online courses. You can 


find Toki Pona groups and learning resources on tokipona.org, the 


official website, as well as on our own website: liputenpo.org. 


Do you want to contribute? 
That's great! You can join us on 
liputenpo.org. We communicate 
in a Discord server. 


sina wile pali tawa lipu tenpo la o 
tawa lipu liputenpo.org : lon 
ona la sina ken tawa ma mi : jan 
pali li toki lon ona : sina kama 
lon kulupu la ni li pona a - 

All text and images in this 
document are licenced under 
a CC-BY-SA 4.0 licence, unless 
indicated otherwise. 


sina wile pana anu ante e ijo pi 
lipu ni la o lon nasin : nimi nasin 
li lon poka pi ijo ni la o lon ona: 
tawa ijo ali ante pi lipu ni la 

o lon nasin CC-BY-SA 4.0 : 


